สาวสวนแตงไลฟ์สด แตงโมโควิด ลูกโตๆโล 3 บาท ขายเอาค่าปุ๋ยคืน 
โควิดฯ ลามเข้าไร่แตงโมที่สุโขทัย สาวสวนแตงครวญ ผลผลิตขายไม่ออก ผิดกับปีที่ผ่านมาที่มีพ่อค้ามารับซื้อถึงไร่ ไลฟ์สดขายถูกๆ กก.ละ 3 บาท ขอแค่ค่าปุ๋ยกับค่าจ้างคนงานคืน วันที่ 21 เม.ย. ผู้สื่อข่าวเดินทางไปที่ ไร่แตงโมรุ่งเรืองทรัพย์ บ้านห้วยคล้า ม.9 ต.สามเรือน อ.ศรีสำโรง จ.สุโขทัย หลังจากก่อนหน้านี้ ได้มี น.ส.วิรัชยาภรณ์ นิลนนท์ อายุ 40ปี หลานสาวเจ้าของไร่แตงโม ไลฟ์สดผ่านเฟซบุ๊กส่วนตัวชื่อ หญิงแกร่งหัวใจเหล็กเพื่อเชิญชวนให้พ่อค้าแม่ค้าและประชาชนทั่วไป มาช่วยกันซื้อแตงโมของตน ซึ่งขณะนี้ราคาหน้าไร่ตกต่ำ เหลือเพียงกก.ละ3บาท เท่านั้น เนื่องจากวิกฤติโควิด-19น.ส.วิรัชยาภรณ์ กล่าวว่า ทุกปีที่ผ่านมา ช่วงต้นเดือนเมย. จะทำการเก็บผลผลิตแตงโม ซึ่งปลูกอยู่บนเนื้อที่ประมาณ 100 ไร่ ออกสู่ตลาด ในราคากก.ละ6-8บาท ขึ้นอยู่กับขนาดของแตง แต่มาปีนี้ ประเทศไทยต้องเจอกับสถานการณ์โควิด-19 ตั้งแต่ต้นปีต่อเนื่องถึงปัจจุบัน ทำให้แตงโมซึ่งเก็บผลผลิตได้แล้วประมาณ 20 ตัน วางเป็นกองพะเนิน ไม่มีพ่อค้าแม่ค้า เข้ามารับซื้อถึงหน้าไร่เหมือนก่อน หากเป็นเช่นนี้ ตนต้องประสบภาวะขาดทุนย่อยยับ จึงตัดสินใจไลฟ์สดผ่านเฟซบุ๊กส่วนตัว เชิญชวนให้เข้ามาซื้อแตงโม ถึงในไร่ โดยขายกันเพียงกก.ละ 3 บาทเท่านั้น เพื่อเอาค่าปุ๋ยกับค่าแรงคนงานคืนเท่านั้นปรากฏว่า เพียงชั่วข้ามคืน ออเดอร์กลับมาถล่มทลาย มีพ่อค้าแม่ค้าและประชาชนที่สนใจติดต่อสั่งจองเข้ามาเป็นจำนวนมากจนแตงโมรุ่นแรก จำนวน 20 ตัน หมดเกลี้ยงไปแล้วขณะนี้แตงโมรุ่นที่สอง อีกจำนวน 70ตัน ก็เริ่มให้คนงานเก็บมาวางขายกันแล้ว ในราคาเพียงกก.ละ 3 บาทเหมือนเดิม ผู้สนใจสามารถสั่งจองได้ที่ 097-9919259
โควิดฯ ลามเข้าไร่แตงโมที่สุโขทัย สาวสวนแตงครวญ ผลผลิตขายไม่ออก ผิดกับปีที่ผ่านมาที่มีพ่อค้ามารับซื้อถึงไร่ ไลฟ์สดขายถูกๆ กก.ละ 3 บาท ขอแค่ค่าปุ๋ยกับค่าจ้างคนงานคืน 
โควิด-19,ผลกระทบโควิด-19,แตงโมราคาถูก,ขายแตงโมราคาถูก,ข่าวทั่วไป